open-index/open-wikipedia-markdown huggingface dataset:
Θεοφάνης Α΄ Καρύκης

Ο **Θεοφάνης Α΄ Καρύκης** (... - 26 Μαρτίου 1597) ήταν Πατριάρχης Κωνσταντινουπόλεως μεταξύ των ετών 1596 και 1597.

## Βιογραφικά στοιχεία
Γεννήθηκε στην Αθήνα και ανήκε στην ιστορική οικογένεια Καρύκη. Πριν το 1578 έγινε Πρωτοψάλτης και κατόπιν Λογοθέτης και Πρωτοσύγκελλος της Μεγάλης του Χριστού Εκκλησίας. Το 1585 εξελέγη Μητροπολίτης Φιλιππουπόλεως, ως διάδοχος του ως τότε Μητροπολίτη Θεολήπτου, ο οποίος εξελέγη Οικουμενικός Πατριάρχης. Και με αυτή την ιδιότητα όμως παρέμεινε στην Κωνσταντινούπολη έως το 1592, οπότε εξελέγη Μητροπολίτης Αθηνών. Με την ιδιότητα αυτή συμμετείχε και σε Σύνοδο στην Κωνσταντινούπολη, η οποία επικύρωσε την ίδρυση του Πατριαρχείου Μόσχας, και υπήρξε και Έξαρχος του Πατριαρχείου στην Πελοπόννησο.

Όταν πέθανε ο Πατριάρχης Γαβριήλ έγινε τοποτηρητής του Οικουμενικού Θρόνου, από το Σεπτέμβριο του 1596 ως το Δεκέμβριο του ίδιου έτους. Στις 26 Φεβρουαρίου του 1597 εξελέγη ο ίδιος Οικουμενικός Πατριάρχης, αφού δανείστηκε από Εβραίο 6.000 χρυσά νομίσματα, με τα οποία εξαγόρασε σημαίνοντες παράγοντες, πράγμα που κατά τους χρονογράφους συνετέλεσε στην εκλογή του. Βεβαίως, το ποσό αυτό διαψεύδει και τη θεωρία περί συνεχούς πλειοδοσίας για εκλογή στο αξίωμα, καθώς από τις 40.000 χρυσά που είχε καταβάλει πριν 13 χρόνια ο Παχώμιος Β΄, καταβάλλονταν τώρα μόλις 6.000.

Ασχολήθηκε ιδιαίτερα με την εκκλησιαστική μουσική. Συνέγραψε πολλούς ύμνους, ενώ πιθανολογείται ότι υπήρξε και διδάσκαλος της βυζαντινής μουσικής. Εισήγαγε από το Φεβρουάριο του 1597 για πρώτη φορά τη μετά Χριστό χρονολογία.

Η Πατριαρχία του έμελλε να είναι εξαιρετικά μικρή, καθώς πέθανε ξαφνικά μέσα στο ναό το Μεγάλο Σαββάτο, 26 Μαρτίου της ίδιας χρονιάς. Μετά το θάνατό του ανέλαβε τοποτηρητής του Θρόνου ο Πατριάρχης Αλεξανδρείας Μελέτιος Πηγάς.

Ο Θεοφάνης έγραψε πιθανώς τον κώδικα που φυλάγεται στη βιβλιοθήκη του Πατριαρχείου Ιεροσολύμων με τον αύξοντα αριθμό 127. Ο κώδικας περιέχει τον Νομοκανόνα του Μαλαξού.



## Υποσημειώσεις και παραπομπές
### Υποσημειώσεις

### Παραπομπές


## Πηγές
* 
* 
* 

Κατηγορία:Πατριάρχες Κωνσταντινουπόλεως
Κατηγορία:Μητροπολίτες Φιλιππουπόλεως
Κατηγορία:Μητροπολίτες Αθηνών
Κατηγορία:Έλληνες βιβλιογράφοι
Κατηγορία:Επίσκοποι του 16ου αιώνα
Λειτουργισμός

Ο **λειτουργισμός** (ή, ως ξένη λέξη, *φονκτιονάλισμος* από τη γαλλική fonctionalisme) είναι ένας όρος με διάφορες έννοιες:

* Λειτουργισμός (φιλοσοφία)
* Λειτουργισμός (ψυχολογία)
* Λειτουργισμός (κοινωνιολογία)
* Λειτουργισμός (σχεδιασμός)
* Λειτουργισμός (πολιτική)
Μιχαήλ Β΄ Κουρκούας

Ο **Μιχαήλ Β΄ Κουρκούας** (ή **Οξείτης**) ήταν Πατριάρχης Κωνσταντινούπολης κατά την περίοδο μεταξύ Ιουλίου 1143 και Μαρτίου 1146.

Στις αρχές του 1143, ο Πατριάρχης Λέοντας και ο Αυτοκράτορας Ιωάννης Β΄ Κομνηνός απεβίωσαν με διαφορά ολίγων μηνών ο ένας από τον άλλον, φέρνοντας μία ταραχώδη περίοδο στην Βυζαντινή Εκκλησία. Ο διάδοχος του Ιωάννη, ο γιος του, Μανουήλ Α΄ Κομνηνός, έφτασε στην Κωνσταντινούπολη στις 27 Ιουνίου 1143 από την Κιλικία, όπου είχε πεθάνει ο πατέρας του. Προκειμένου να διασφαλίσει την θέση του ως αυτοκράτορας, ο Μανουήλ όφειλε να προετοιμάσει την τελετή στέψης του. Ωστόσο, για να γίνει κάτι τέτοιο δυνατό, έπρεπε πρώτα να ορίσει νέο Πατριάρχη. Η επιλογή του ήταν ο ηγούμενος της μονής Αρχαγγέλου Μιχαήλ της Οξειάς, Μιχαήλ Κουρκούας.

Ο Μιχαήλ μόναζε εκεί από νεαρή ηλικία. Αγαπούσε τον μοναχικό βίο, είχε μια κάποια παιδεία, αλλά πασίγνωστος ήταν για τις αρετές και το ήθος του. Φαίνεται ότι η ανάρρησή του στον πατριαρχικό θρόνο έγινε τον Ιούλιο του 1143, ενώ η πρώτη του ενυπόγραφη πράξη ως πατριάρχη χρονολογείται στις 20 Αυγούστου 1143. Η στέψη του νέου Αυτοκράτορα δεν έλαβε χώρα παρά στις 28 Νοεμβρίου 1143, καθώς ο Μιχαήλ απειλούσε να παραιτηθεί για άγνωστους λόγους.

Στην διάρκεια της πατριαρχίας του, ο Μιχαήλ συμμετείχε ενεργά στις διώξεις των Βογομίλων. Ασχολήθηκε με την ιδιαίτερου πολιτικού χαρακτήρα δίκη ενός μοναχού με το όνομα Νήφων, ο οποίος καταδικάστηκε στις 22 Φεβρουαρίου 1144 από ενδεκαμελή Σύνοδο υπό τον Μιχαήλ, για την υποστήριξή του σε δύο Καππαδόκες επισκόπους, οι οποίοι κατηγορούνταν ως αιρετικοί και αργότερα αποδείχθηκαν ένοχοι για βογομιλιτικές πρακτικές. Αυτό το γεγονός τον οδήγησε στο να χάσει την στήριξη των Ορθόδοξων πιστών.

Ο Μιχαήλ Β΄, μετανιωμένος που εγκατέλειψε την «*ησυχία*» του μοναχικού βίου για τον πατριαρχικό θρόνο και πιθανότατα απογοητευμένος από τη συμπεριφορά του αυτοκράτορα, παραιτήθηκε τον Μάρτιο του 1146 και επέστρεψε στο μοναστήρι της Οξειάς.

Σώζεται έργο του υπό τον τίτλο «Κατήχησις περί της εν τετράδι και παρασκευή νηστείας».

## Υποσημειώσεις και παραπομπές
### Υποσημειώσεις


### Παραπομπές


## Πηγές
* 
* 
* 
* 
* 
* 

Κατηγορία:Πατριάρχες Κωνσταντινουπόλεως
Κατηγορία:Οικογένεια Κουρκούα
Κατηγορία:Βυζαντινοί του 12ου αιώνα
Κατηγορία:Επίσκοποι του 12ου αιώνα
Οξειά (νήσος)

Η **Οξειά** (τουρκ. *Sivriada*) είναι ένα από τα μικρότερα νησιά του συμπλέγματος των Πριγκηπονήσων στη θάλασσα του Μαρμαρά, στην Τουρκία. Βρίσκεται κοντά στην Πλάτη, είναι ακατοίκητη και έχει έκταση 0,04 τ.χλμ.

## Το όνομα

Το νησί φέρει αυτό το όνομα από τη βυζαντινή εποχή, αφού αναφέρεται σε χρονικό των αρχών του 9ου αιώνα ως *"Οξεία νήσος"*, σε αντιπαραβολή με την κοντινή *"Πλατεία νήσο"* ή *"Πλάτη".* Το όνομά της προήλθε από το σχήμα της, που είναι ένας μυτερός βραχώδης κώνος ύψους 90 μ., αν και σήμερα έχει αλλοιωθεί από τη λειτουργία λατομείων.

Η τουρκική ονομασία είναι *Sivriada*.

## Ιστορικές αναφορές

Την εποχή της Βυζαντινής Αυτοκρατορίας αποτέλεσε τόπο ησυχασμού μοναχών, αλλά και εξορίας. Στις αρχές του 9ου αιώνα εξορίστηκε εδώ ο Άγιος Πλάτων (809-811). Αυτή είναι η παλαιότερη μαρτυρία για το όνομα του νησιού. Εκεί μόνασε, μεταξύ άλλων και ο Μιχαήλ Κουρκούας πριν εκλεγεί Πατριάρχης τον 12ο αιώνα.

Στο νησάκι χτίστηκε ένα μοναστήρι, κιστέρνα και εκκλησία, ερείπια των οποίων υπάρχουν ακόμη και σήμερα. Πρόκειται για την περιώνυμη "Μονή του Αρχιστρατήγου Μιχαήλ" ή "Μονή των Οξειτών", που βρισκόταν σε μια βραχοπλαγιά, στο ανατολικό άκρο του νησιού. Η μονή ιδρύθηκε στο β΄ μισό του 11ου αιώνα από τον μετέπειτα πατριάρχη Αντιοχείας Ιωάννη, που αρχικά ασκήτεψε στην Οξειά.

Ενδεικτικώς στη ιζ΄ επιστολή του (χρονολογούμενη το 1146) ο Θεόδωρος ο Πρόδρομος γράφει "πρὸς Γρηγόριον μοναχὸν καὶ καθηγούμενον τῆς ἐπὶ Ὀξείᾳ νήσῳ σεβασμίας μονῆς τῶν Βουλγάρων" (PG 133, 1289).

Το 1158 βρισκόταν σε πλήρη ακμή, όπως προκύπτει από χρυσόβουλο του αυτοκράτορα Μανουήλ Β΄ Κομνηνού. Τελευταία αναφορά στη μονή έχουμε το 1254, όταν είχε ηγούμενο τον πρώην πατριάρχη Αρσένιο Αυτοριανό. Φαίνεται πως μετά από αυτόν ερημώθηκε, διότι δεν λειτουργούσε στα χρόνια των Παλαιολόγων που ακολούθησαν.

Στην κορυφή της Οξειάς υπήρχε βυζαντινή σκοπιά, τα πλινθόκτιστα κατάλοιπα της οποίας σώζονται ακόμα. Από εκεί οι λεγόμενοι "καμινοβιγλάτορες" με φωτιά ειδοποιούσαν το Ιερό Παλάτιο της Κωνσταντινούπολης για την εμφάνιση εχθρικών πλοίων.

Είναι ορατοί επίσης σήμερα τάφοι ανθρώπων που πέθαναν κατά τους βυζαντινούς χρόνους.

Οι περιηγητές της οθωμανικής εποχής ενδιαφέρονται για τα ερείπια, αλλά και για τα άφθονα όστρακα των ακτών της.

## Νεότερη περίοδος

Το 1911 οι αρχές της Κωνσταντινούπολης συνέλεξαν όλα τα αδέσποτα σκυλιά της Πόλης και τα εγκατέλειψαν στην Οξειά. Ακολούθησε σεισμός, ο οποίος εξελήφθη ως «οργή Θεού για την εγκατάλειψη των σκυλιών». Έτσι, τα σκυλιά μαζεύτηκαν εκ νέου και επέστρεψαν στους δρόμους της Κωνσταντινούπολης.

Στα τέλη της δεκαετίας του '70 το νησί δόθηκε σε εταιρεία, η οποία μετέτρεψε το νησί σε λατομείο καταστρέφοντας πολλά από τα βυζαντινά μνημεία του και αλλοιώνοντας το φυσικό περιβάλλον.

## Πηγές

* **Ακύλα Μήλλα**, "Πριγκηπόνησα", εκδ. ΤΑ ΝΕΑ, 2008.

Κατηγορία:Πριγκηπόννησα
Λέων Στυππής

Ο **Λέων Στυππής** (... - 1143) διετέλεσε Πατριάρχης Κωνσταντινουπόλεως μεταξύ των ετών 1134 και 1143 επί Αυτοκράτορος Ιωάννη Κομνηνού.

Διετέλεσε προηγουμένως ιερέας και οικονόμος του ναού της Αγίας Σοφίας. Εξελέγη Πατριάρχης τον Μάιο του 1134 και η Πατριαρχία του περιγράφεται ως ομαλή.

Επί των ημερών του, το 1135, απέτυχε προσπάθεια πρσέγγισης της Ανατολικής με την Δυτική Εκκλησία που επιχείρησε ο Λοθάριος της Αγίας Ρωμαϊκής Αυτοκρατορίας. Τον Μάιο του 1140, ο Λέων προήδρευσε σε Σύνοδο, η οποία καταδίκασε τα έργα και τις διδασκαλίες του θεολόγου Κωνσταντίνου Χρυσόμαλλου. Επί Πατριάρχη Λέοντος Στυππή ψηφίστηκε επίσης διάταξη που απαγόρευε τη διεξαγωγή μαγικών και μαντικών τελετών, που ήταν συνηθισμένες μεταξύ των ανώτερων τάξεων. Αφορμή για αυτό το μέτρο ήταν μαγγανείες που έκαναν μάγοι στο κρεβάτι της βαριά άρρωστης Ζωής, συζύγου του Αλεξίου Κομνηνού, πριν αυτή πεθάνει.

Ο Λέων Στυππής πέθανε τον Ιανουάριο του 1143, τρεις μήνες πριν τον Αυτοκράτορα Ιωάννη Β΄ Κομνηνό. Συνοδική γνωμάτευσή του σχετικά με τη νομιμότητα γάμου εξ αγχιστείας συγγενών περιέχεται στο *Jus Orientale* και στο *Jus Graeco-Romanum*. Αναφέρεται συχνά από τον Νικόλαο Κομνηνό Παπαδόπουλο.

Ανακηρύχθηκε άγιος και η Ορθόδοξη Εκκλησία τιμά τη μνήμη του στις 12 Νοεμβρίου.

## Παραπομπές


## Πηγές
* 
* 

Λεων
Λεων
Κατηγορία:Βυζαντινοί του 12ου αιώνα
Κατηγορία:Επίσκοποι του 12ου αιώνα
Κωνσταντίνος Λιάρος

Ο **Κωνσταντίνος Λιάρος** ήταν Έλληνας αθλητής, διεθνής ποδοσφαιριστής  και κολυμβητής επίσης διεθνής.

## Ποδοσφαιρική καριέρα
Ξεκίνησε το ποδόσφαιρο στον Απόλλων Καλαμαριάς το 1936 από τα τσικό της ομάδας. Το 1948 πηγαίνει στον Εθνικό μέχρι το 1951 που επιστρέφει στον Απόλλωνα για να κλείσει την καριέρα του το 1955. Αγωνίστηκε στην Μικτή Θεσσαλονίκης αλλά και από το 1948 έως το 1950 όπου υπηρετούσε και την στρατιωτική του θητεία αγωνίστηκε στην Εθνική Ελλάδος ενόπλων.

### Τίτλοι
*πρωταθλητής Β ΄Κατηγορίας Θεσσαλονίκης :1946,1948

## Κολυμβητική καριέρα

Ξεκίνησε σχεδόν ταυτόχρονα με το ποδόσφαιρο και την κολύμβηση αλλά στον Άρη Θεσσαλονίκης κατακτώντας πολλά μετάλλια σε αγώνες, αλλά και πρωταθλητής Ελλάδας εφήβων το 1940. Το 1948 ήταν μέλος της Εθνικής Ελλάδας που συμμετείχε στο παγκόσμιο πρωτάθλημα κολύμβησης του Λονδίνου.Το 1949 συμμετείχε στον αγώνα διάπλου του στενού της θάλασσας της Μάγχης (Ντένβερ-Καλέ 20 μίλια).Το 1956-1957 ανέλαβε προπονητής των τμημάτων κολύμβησης του ΠΑΟΚ.

## Πηγές
**Μια ζωή Απόλλων Μορφωτικός Γυμναστικός Σύλλογος Καλαμαριάς Ο Απόλλων 1926-2006* ,Ιστορικό αρχείο προσφυγικού Ελληνισμού Δήμου Καλαμαριάς, Θεσσαλονίκη 2006,ISBN 960-88354-1-0
**Αθλητικός σύλλογος Άρης 1914-2004*,κέντρο ιστορίας Θεσσαλονίκης, Θεσσαλονίκη 2004, ISBN 960-87344-8-7
**Πανθεσσαλονίκειος Αθλητικός Όμιλος Κωνσταντινουπολιτών 1926-2005* , κέντρο ιστορίας Θεσσαλονίκης, Θεσσαλονίκη 2005 ISBN 960-88595-2-2

Λιάρος
Λιάρος
Λιάρος
Λιάρος
Λ
Λ
Τάκης Λιάλιος

Ο **Τάκης Λιάλιος** (1890 - 1937) ήταν Έλληνας βιομήχανος.

## Βιογραφικά στοιχεία

Γεννήθηκε στην Πάτρα και ήταν γιος του αλευροβιομήχανου Λουκά Λιάλιου και της Αικατερίνης Καλετζιώτη. Αδελφός του ήταν ο διάσημος συνθέτης Δημήτριος Λιάλιος. Ανέλαβε την βιομηχανία του πατέρα του, έχοντας στην κατοχή του ένα εργοστάσιο στο κέντρο της Πάτρας, το οποίο αγοράστηκε σε δημοπρασία απο την Εθνική Τράπεζα το 1898, και έναν αλευρόμυλο στον Γλαύκο. 

Ασχολήθηκε με τις αθλητικές και μουσικές δραστηριότητες της πατραϊκής κοινωνίας. Το 1923 έγινε πρόεδρος του Παναχαϊκού Γυμναστικού συλλόγου και στη συνέχεια ανέλαβε πρώτος πρόεδρος της Παναχαϊκής Γυμναστικής Ένωσης (1924) μέχρι να γίνουν νέες αρχαιρεσίες. Επίσης σημαντική ήταν η συμβολή του στην δημιουργία Ωδείου, στου οποίου την ίδρυση πρωτοστάτησε.

Απεβίωσε στην Πάτρα το 1937.

## Αναφορές


Κατηγορία:Έλληνες βιομήχανοι
Λειτουργισμός (σχεδιασμός)

Ο **λειτουργισμός** ήταν το ένα από τα σημαντικότερα κινήματα του σχεδιασμού στον 20ό αιώνα. Της ρίζες του έχει στα τέλη του 19ου αιώνα και εκπροσωπεί την επιθυμία για απλά και λειτουργικά αντικείμενα και συστήματα σε μια εποχή που επικρατούσε ο Ιστορισμός. Την πρώτη έντονη παρουσία έχει στις δεκαετίες του 1920 και του 1930 με βασικούς εκπροσώπους την σχολή του Μπάουχαους και τους αρχιτέκτονες Πίτερ Σάλλιβαν, Άντολφ Λως, Μις βαν ντερ Ρόε και Βάλτερ Γκρόπιους. Δύο γνωστά συνθήματα που συνδέονται με τον λειτουργισμό είναι τα *"Weniger ist mehr"* (ελλ. μφ. *λιγότερο είναι περισσότερο*) και *"Form follows Function"* (ελλ. μφ. *Η μορφή ακολουθεί τη λειτουργία*).

## [[Αρχιτεκτονική]]
[200px|thumb|Πολυκατοικία τις δεκαετίας του 1920 στην [πλατεία Κολωνακίου.]]

Ο πρώτος παγκόσμιος πόλεμος (και στην Ελλάδα και η μικρασιατική καταστροφή) προωθούν τις απόψεις του σύγχρονου κινήματος. Το κίνητρο για μια λειτουργική δόμηση πλέον δεν είναι μόνο ένα αισθητικό, αλλά και ένα οικονομικό. Τρόποι είναι η τυποποίηση και η βιομηχανική προκατασκευή. Η Κουζίνα της Φρανκφούρτης η πρώτη εντοιχισμένη κουζίνα κατασκευάζεται σε 10.000 αντίτυπα.

## Κρίση του Λειτουργισμού

Η κρίση του Λειτουργισμού έρχεται στη δεκαετία του 1970 όταν τα ζητήματα τον μοντερνιστών είχαν πλέον απορροφηθεί και μετατραπεί. Ο απλός τρόπος κατασκευής δεν είχε πια χρησιμοποιηθεί για την παραχώρηση ανέσεων σε νέα φωτεινά κτίρια, αλλά είχε εκμεταλλευτεί για την δημιουργία απλών και μικρών διαμερισμάτων με σκοπό την έντονη εκμετάλλευση. Στην κεντρική Ευρώπη δημιουργήθηκαν μεγάλες μονάδες με εκατοντάδες διαμερίσματα οι οποίες σήμερα συνήθως μετατρέπονται σε γκέτο. Την ίδια εποχή στα αστικά κέντρα της Ελλάδας με την μέθοδο της αντιπαροχής δημιουργήθηκαν γειτονιές από πολυκατοικίες.

Ο μεταμοντερνισμός (Post-Modernism) ήταν μια αντίδραση εναντίον του λειτουργισμού, ενσωματώνοντας ιστορικά στοιχεία στην αρχιτεκτονική.

## [[Βιομηχανικός σχεδιασμός]]
[200px|thumb|Χειρολαβή σχεδιασμένη από τον αρχιτέκτονα [Φέρντιναντ Κράμερ το 1925.]]

Οι σχεδιαστές στρέφονταν σε απλά και γεωμετρικά προϊόντα, πιστεύοντας ότι κατασκευάζονταν εύκολα και κατά αυτό τον τρόπο θα κάλυπταν πιο εύκολα της ανάγκες του ευρύτερου κοινού. Από μια καθαρά καλλιτεχνική και δημιουργική εργασία ο βιομηχανικός σχεδιασμός πλέον στρέφεται σε μια δημιουργική και επιστημονική εργασία.

## [[Γραφιστική]]
[200px|thumb|Η γεωμετρική γραμματοσειρά Futura του [Πάουλ Ρένερ, σχεδιασμένη το 1932.]]

Στην γραφιστική ο λειτουργισμός περιγράφει την εντατική χρήση γραμματοσειρών *[[σαν-σέριφ]]* ειδικά στη δεκαετία του 1920 και μετέπειτα. Η *Ελβετική Γραφιστική* (Schweizer Typografie) ήταν η τελευταία εξέλιξη μιας λειτουργικής γραφιστικής, και ο γνωστότερος εκπρόσωπος ο σχεδιαστής Άντριαν Φρούτιγκερ.

Κατηγορία:Αρχιτεκτονικά ρεύματα
Κατηγορία:Βιομηχανικός σχεδιασμός
Κατηγορία:Γραφιστική
Πατριάρχης Ιωσήφ Α΄

Ο **Ιωσήφ Α΄** ο *Γαλησιώτης* (... - 23 Μαρτίου 1283) διετέλεσε Πατριάρχης Κωνσταντινουπόλεως τις περιόδους 1266 - 1275 και 1282 - 1283. Ήταν σημαντικός πολέμιος του σχεδίου του Αυτοκράτορα Μιχαήλ Παλαιολόγου για Ένωση Ορθόδοξης και Καθολικής Εκκλησίας, στάση για την οποία έχει ανακηρυχθεί *Ομολογητής* και η μνήμη του εορτάζεται από την Ορθόδοξη Εκκλησία.

## Βιογραφία
Αφού υπήρξε οκτώ χρόνια έγγαμος, μετά τον θάνατο της γυναίκας του εκάρη μοναχός. Υπηρέτησε ως *αναγνώστης* από το 1222 έως το 1254 και το 1259/60 έγινε ηγούμενος της Μονής Λαζάρου στο όρος Γαλήσιο, κοντά στην Έφεσο. Έγινε πνευματικός του Αυτοκράτορα Μιχαήλ Παλαιολόγου, ο οποίος τον έστειλε με αυτή την ιδιότητα να ζητήσει από τον Πατριάρχη Αρσένιο να άρει τον αφορισμό κατά του Αυτοκράτορα εξαιτίας της τύφλωσης του νεαρού Ιωάννη Λάσκαρη. Ο Αρσένιος όμως ήταν ανένδοτος και τελικά ο Μιχαήλ τον εκθρόνισε και, μετά από την σύντομη Πατριαρχία του Γερμανού Γ΄ και την παραίτησή του, έκανε Πατριάρχη τον Ιωσήφ στις 28 Δεκεμβρίου 1266. Στις 2 Φεβρουαρίου 1267 ο Ιωσήφ ήρε το ανάθεμα κατά του Αυτοκράτορα, πράγμα που εξαγρίωσε τους οπαδούς του Αρσενίου και επιδείνωσε το λεγόμενο «*[[Σχίσμα των Αρσενιατών]]*».

Το 1272 ο Ιωσήφ ιερούργησε στην στέψη του Ανδρόνικου Παλαιολόγου ως συναυτοκράτορα, αλλά, ως ανθενωτικός, σύντομα συγκρούστηκε με τον Μιχαήλ Η' αναφορικά με την απόφαση του Αυτοκράτορα να στείλει εκπροσώπους στη Σύνοδο της Λυών (1274) με σκοπό την Ένωση της Ορθόδοξης με την Καθολική Εκκλησία. Για τον Μιχαήλ, ο οποίος απειλούταν από τις φιλοδοξίες του Καρόλου του Ανδεγαυού, η Ένωση ήταν το μοναδικό μέσο για την αποτροπή μιας πλήρους επίθεσης από τις Δυτικές δυνάμεις στην Αυτοκρατορία του, αλλά ο βυζαντινός κλήρος και ο λαός σχεδόν σύσσωμοι αντέδρασαν στις παραχωρήσεις που γίνονταν στον Πάπα σε θέματα δόγματος και Πρωτείου. Το 1273, ο Ιωσήφ ορκίστηκε να μην αποδεχθεί την Ένωση υπό τους όρους που έθετε ο Πάπας και το 1274, όταν η βυζαντινή αποστολή ετοιμαζόταν να αναχωρήσει για να παραστεί στη Σύνοδο της Λυών, αποσύρθηκε στη Μονή Περιβλέπτου».

Στις 9 Ιανουαρίου 1275 παραιτήθηκε επισήμως από τα καθήκοντά του και αποσύρθηκε στην Μονή Ανάπλου, κατόπιν στη Χηλή και το καλοκαίρι του 1280 στην Μονή Κοσμιδίου στην Κωνσταντινούπολη. Διάδοχός του επελέγη ο Ιωάννης Βέκκος, ο οποίος στο μεταξύ είχε υιοθετήσει πιο ενωτικές θέσεις. Μετά τον θάνατο του Μιχαήλ το 1282, ο Ιωάννης καθαιρέθηκε από τον Ανδρόνικο Β΄ Παλαιολόγο και ο Ιωσήφ ανήλθε εκ νέου στο Θρόνο στις 31 Δεκεμβρίου, αλλά τον Μάρτιο του 1283 παραιτήθηκε λίγο πριν τον θάνατό του.

Λόγω της σταθερής ανθενωτικής του στάσης, ανακηρύχθηκε *Ομολογητής* από τον διάδοχό του Γρηγόριο Β΄ και τιμάται ως άγιος από την Ορθόδοξη Εκκλησία στις 30 Οκτωβρίου.

## Παραπομπές


## Πηγές
* Οικουμενικό Πατριαρχείο 
* Αγιολόγιον
* 
* 
* 
* 

Ιωσήφ Α
Ιωσήφ Α΄
Κατηγορία:Ορθόδοξοι λόγιοι
Κατηγορία:Βυζαντινοί του 13ου αιώνα
Κατηγορία:Επίσκοποι του 13ου αιώνα
Πρόδικος ο Κείος

Ο **Πρόδικος ο Κείος**, Ιουλίδα Κέας περ. 470 π.Χ. μετά το 399 π.Χ., καθόσον αναφέρεται, ότι ζούσε στην Απολογία του Σωκράτη, ήταν από τους σημαντικότερους σοφιστές της αρχαιότητας, σύγχρονος του Σωκράτη που είχε γίνει πολύ γνωστός στην Αθήνα από τις συχνές διπλωματικές αποστολές που του ανέθεσε η πατρίδα του. Φημιζόταν για την ρητορική του τέχνη και την σοφία, εξ ου και η φράση «σοφότερος Προδίκου».Όπως ο Σωκράτης έτσι και αυτός κατηγορήθηκε πως διέφθειρε τους νέους και καταδικάστηκε σε θάνατο. «Ἐν ἀθήναις κώνειον πιὼν ἀπέθανεν ὡς διαφθείρων τοὺς νέους»
## Γενικά
Ήρθε στην Αθήνα ως πρεσβευτής από την Κέα και έγινε γνωστός ως ρήτορας και δάσκαλος. Όπως και ο Πρωταγόρας, είχε ως επάγγελμα την εκπαίδευση των μαθητών του για δημόσια αξιώματα, με ιδιαίτερη έμφαση στη σωστή χρήση της γλώσσας. Μερικοί από τους διαλόγους του Πλάτωνα εστιάζουν στη γλωσσική θεωρία του Προδίκου και στην εμμονή του για τη σωστή χρήση των ονομάτων. Σε μερικούς από τους Πλατωνικούς διαλόγους ο Σωκράτης εμφανίζεται ως φίλος  και σύντροφος του Προδίκου.

## Μυθολογικά θέματα
Στον Πρόδικο αποδίδεται η περίφημη αφήγηση για την εκλογή του Ηρακλή, που αποτελούσε μέρος του έργου του *Ώραι* και αναφέρεται στην εκλογή του Ηρακλή ανάμεσα στην Αρετή και την κακία που μας έχει παραδοθεί η σχετική αλληγορία μεταπλασμένη από τον Ξενοφώντα στα απομνημονεύματά του.

## Φιλολογικό ύφος
Στις διαλέξεις του για το φιλολογικό ύφος, έδινε μεγάλη σημασία στη σωστή χρησιμοποίηση των λέξεων και στην ακριβή διάκριση ανάμεσα στα συνώνυμα, προλειαίνοντας έτσι τον δρόμο για τις διαλεκτικές συζητήσεις του Σωκράτη. Στους πλατωνικούς διαλόγους βρίσκουμε πολλά σχετικά παραδείγματα, όπως στον Πρωταγόρα, όπου ο Πρόδικος φέρεται να διακρίνει το «αμφισβητείν» από το «ερίζειν», το «ευφραίνεσθαι» από το «ήδεσθαι», το «βούλεσθαι» από το «επιθυμείν» ή στον Ευθύδημο όπου η επισήμανση δύο διαφορετικών σημασιών του ρήματος «μανθάνω» («κατανοών» αλλά και «αποκτώ νέα γνωστική πείρα») συνδέεται με τον Πρόδικο και τη διδασκαλία του για την «ονομάτων ορθότητα».

## Παραπομπές

## Βιβλιογραφία

* Νίκος Σκουτερόπουλος, Παγκόσμιο Βιογραφικό Λεξικό, τόμ.8, έκδοτική Αθηνών, 1988
*Προσωκρατικοί, τόμος 19, εκδόσεις ΚΑΚΤΟΣ
*Οι δύο θάνατοι του Σωκράτη, εκδ. ΛΙΒΑΝΗ, 2005 ISBN 960-14-1111-9
*Vana Nicolaïdou-Kyrianidou, « Prodicos et Xénophon ou le choix d’Héraclès entre la tyrannie et la loyauté », dans *Kea - Kythnos: History and Archeaeology. Proceedings of an International Symposium Kea - Kythnos, 22-25 June 1994*, Athens 1998 [Research Centre for Greek and Roman Antiquity. National Hellenic research Foundation, No 27], p. 81–98.
*Λεξικό Σουΐδα

Κατηγορία:Αρχαίοι Έλληνες φιλόσοφοι
Κατηγορία:Προσωκρατικοί φιλόσοφοι
Κατηγορία:Σοφιστές
Βαγγέλης Πανάκης

Ο **Βαγγέλης Πανάκης** (8 Ιουνίου 1933 - 23 Ιανουαρίου 2017) ήταν Έλληνας διεθνής ποδοσφαιριστής του Παναθηναϊκού που αγωνιζόταν βασικά ως ακραίος αριστερός επιθετικός. Εργάστηκε και ως προπονητής. Το κανονικό του επίθετο ήταν Πανόπουλος, αλλά επικράτησε το Πανάκης εξαιτίας λάθους αναγραφής στο δελτίο ψωμιού την περίοδο της Κατοχής στον πόλεμο.

Ξεκίνησε το άθλημα από τον ΠΑΟ Καλογρέζας και στα 18 του έτη  μετακινήθηκε στον Παναθηναϊκό, όπου αγωνίστηκε επί 14 χρόνια. Υπήρξε ένας από τους καλύτερους επιθετικούς που αγωνίστηκαν στην ομάδα, αφού με τα 57 γκολ που σημείωσε στο πρωτάθλημα ήταν για πολλά χρόνια στις πρώτες θέσεις των σκόρερ του Παναθηναϊκού.

Γενικά στην εποχή του ο Βαγγέλης Πανάκης θεωρείτο ένας εκ των κορυφαίων ποδοσφαιριστών στην Ελλάδα.
Πήρε μέρος σε 91 αγώνες πρωταθλήματος με 57 γκολ και άλλα 22 γκολ στο κύπελλο. Συμμετείχε σε 5 αγώνες ευρωπαϊκών διοργανώσεων σκοράροντας 1 γκολ. Κέρδισε 6 πρωταθλήματα (1953, 1960, 1961, 1962, 1964, 1965) και 1 κύπελλο (1955) με τον Παναθηναϊκό. Αγωνίστηκε 14 φορές με την Εθνική Ελλάδας, από το 1954 έως το 1962 και σκόραρε 5 γκολ. Ήταν ένας γρήγορος - παρά το ότι ήταν ψηλός - ακραίος επιθετικός, με καλό σουτ και καλός με τις κεφαλιές Είχε το παρατσούκλι "μπουλντόζας".  Επειδή τότε το ποδόσφαιρο δεν ήταν επαγγελματικό δούλευε και ως υπάλληλος στη ΔΕΗ.

Εγκατέλειψε την ενεργό δράση το 1965 σε ηλικία 32 ετών λόγω σοβαρών τραυματισμών και εν συνεχεία δούλεψε για αρκετά χρόνια ως προπονητής, ενώ διετέλεσε επίσης αντιπρόεδρος του ερασιτέχνη Παναθηναϊκού και για σχεδόν είκοσι χρόνια ήταν πρόεδρος των παλαιμάχων. Αδελφός του ήταν ο επίσης επιθετικός ποδοσφαιριστής Απόστολος Πανόπουλος (1936 - 1986), ο οποίος, μεταξύ άλλων συλλόγων, είχε αγωνιστεί σε υψηλό επίπεδο (Α΄ Εθνική) επί μια τριετία στον Αιγάλεω Α.Ο. (1966 - 1968) έχοντας 59 συμμετοχές (στο πρωτάθλημα) και 19 τέρματα.

## Τίτλοι
* 6 **[[Ελληνικό πρωτάθλημα ποδοσφαίρου ανδρών|Πρωταθλήματα Ελλάδος]]**: 1953, 1960, 1961, 1962, 1964, 1965
* 1 **[[Κύπελλο Ελλάδος ποδοσφαίρου αντρών|Κύπελλο Ελλάδας]]**: 1955
* 7 **[[Ε.Π.Σ. Αθηνών#Πρωταθλητές (της Α' κατηγορίας ΕΠΣΑ)|Πρωταθλήματα Αθηνών]]**: 1952, 1953, 1954, 1955, 1956, 1957, 1959

## Παραπομπές


## Εξωτερικοί σύνδεσμοι

* pao.gr 
* http://www.evrytanika.com/article.php?id=4228 

Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Παναθηναϊκού
Κατηγορία:Επιθετικοί ποδοσφαιριστές
Black Cats (Royal Navy)

thumb|255x255px|Οι Black Cats το 2010
Οι **Black Cats** (**Μαύρες Γάτες**) είναι η ομάδα επιδείξεων ελικοπτέρων του Βρετανικού Βασιλικού Ναυτικού και ένα από τα τέσσερα επαγγελματικά ακροβατικά σμήνη ελικοπτέρων στον κόσμο, μαζί με τους Blue Eagles του Βρετανικού Στρατού, τους Scorpion της Πολωνικής Πολεμικής Αεροπορίας και τους Sarang της Ινδικής Πολεμικής Αεροπορίας. Η ομάδα χρησιμοποιεί δύο ανθυποβρυχιακά ελικόπτερα Westland Lynx, τα οποία προέρχονται, όπως και τα πληρώματα, από την 702 Μοίρα Ναυτικής Αεροπορίας, με έδρα την αεροπορική βάση στο Γεοβίλτον του Σόμερσετ. 

Η ομάδα συμμετέχει σε αεροπορικές επιδείξεις και δημόσια θεάματα τόσο στην Μεγάλη Βρετανία όσο και την Ευρώπη. thumb|255x255px|Οι '''Black Cats''' του Βρετανικού ΝαυτικούΟι "Black Cats" δημιουργήθηκε το 2001. Τις τρεις πρώτες περιόδους επιδείξεών τους χρησιμοποιούσαν το όνομα *Lynx Pair*, το όνομα "Black Cats" υιοθετήθηκε το 2004. Πρόγονοί τους αποτελούσαν οι *The Sharks*, οι οποίοι χρησιμοποιούσαν τέσσερα κόκκινα ελικόπτερα Aérospatiale Gazelle και οι οποίοι διαλύθηκαν το 1992. 

Η ομάδα κέρδισε το βραβείο *Steadman Sword* ως η καλύτερη Βρετανική συμμετοχή στο *Royal International Air Tattoo* το 2003, ενώ συμμετείχαν, ως "Les Chats Noirs", στους εορτασμούς του Γαλλικού Ναυτικού για τα 30 χρόνια υπηρεσίας του Westland Lynx.

## Δείτε ακόμα
* Οι Blue Eagles του Βρετανικού Στρατού. 
* Οι Sarang της Ινδικής Πολεμικής Αεροπορίας.
* Οι Scorpion της Πολωνικής Πολεμικής Αεροπορία

## Εξωτερικοί σύνδεσμοι

* Η επίσημη ιστοσελίδα των Black Cats
* Οι Black Cats στην επίσημη ιστοσελίδα του Βρετανικού Ναυτικού

Κατηγορία:Βρετανικές ένοπλες δυνάμεις
Κατηγορία:Αεροπορία στο Ηνωμένο Βασίλειο
Διοργανώσεις Ε.Π.Σ. Αχαΐας 2006–07

Το Πρωτάθλημα Α΄κατηγορίας της Ε.Π.Σ. Αχαΐας για την αγωνιστική περίοδο 2006-2007 ξεκίνησε στις  16 Σεπτεμβρίου 2006 (1η Αγωνιστική) και έληξε στις 10 Ιουνίου 2007.  περιλαμβάνοντας 34 αγωνιστικές. Πρωταθλητής αναδείχτηκε ο **Α.Σ. Αχιλλέας Καμαρών**. Η *Α.Ο. Περιβόλα* δήλωσε συμμετοχή αλλά δεν κατέβηκε να αγωνιστεί (οικονομικά προβλήματα) σε κανέναν αγώνα και μηδενίστηκε σε όλα με σκορ 3-0, ενώ από την επόμενη περίοδο υποβιβάζεται στην Γ΄ τοπική κατηγορία βάσει των κανονισμών της ΕΠΣ Αχαίας. Σε αυτό το πρωτάθλημα συμμετείχαν παίκτες με παλαιότερη καριέρα στην Α' και Β΄εθνική ,όπως ο *Καραπίτσος* (ΟΦΗ,Παναχαΐκή) στον Διαγόρα και  ''Αποστόλης Δρακόπουλος (Ολυμπιακός Πειραιά) στον Αχιλλέα.

## Κανόνες διεξαγωγής
Σύμφωνα με την προκήρυξη του πρωταθλήματος πρωταθλητής αναδεικνύεται ο πρώτος, μόνο εάν πάρει διαφορά από 6 βαθμούς και πάνω από τον δεύτερο. Σε αντίθετη περίπτωση παίζουν μπαράζ οι τέσσερις πρώτοι με την εξής σειρά: 4ος-3ος και ο νικητής με τον 2ο, και ο νικητής με τον 1ο. Στον τελικό έχει πλεονέκτημα έδρας ο 1ος και, σε περίπτωση ήττας του, γίνεται επαναληπτικός αγώνας στην έδρα του. Για τις ομάδες που υποβιβάζονται ισχύουν τα εξής: οι 17ος και 18ος υποβιβάζονται απευθείας στην Α2 κατηγορία, ενώ γίνονται μπαράζ για άλλες δύο θέσεις ανάμεσα στους 16ο, 15ο, 14ο και 13ο. Εάν όμως υποβιβαστεί ομάδα της Ε.Π.Σ. Αχαΐας από την Δ΄ Εθνική κατηγορία στην Α΄ κατηγορία της Ε.Π.Σ., υποβιβάζεται απευθείας χωρίς μπαράζ και ο 16ος, ενώ παίζει μπαράζ και ο 12ος στην έδρα του υψηλότερου στην βαθμολογία, σε περίπτωση ισοπαλίας γίνετε δεύτερος αγώνας σε ουδέτερο γήπεδο .

## Βαθμολογία Πρωταθλήματος

## Αποτελέσματα αναλυτικά

## Μπαράζ υποβιβασμού

## Τελική κατάταξη

## Σκόρερς

## Παρουσίαση συλλόγων

## Άλλες κατηγορίες και πρωταθλήματα

Κατηγορία:Ε.Π.Σ. Αχαΐας
Ουκρανικά Γεράκια

thumb|right|200px|Αεροβατική ομάδα "Ukrainian Falcons" MiG-29
thumb|right|200px|Αεροβατική ομάδα "Ukrainian Falcons" MiG-29]

Οι **Ukrainian Falcons** (Ουκρανικά:**Українські Соколи**, *Ukrayins'ki Sokoly*, Ελληνικά: **Ουκρανικά Γεράκια**) είναι το ακροβατικό αεροπορικό σμήνος επιδείξεων ακριβείας της Ουκρανικής Πολεμικής Αεροπορίας. Δημιουργήθηκαν το 1997 χρησιμοποιόντας έξι μαχητικά αεροσκάφη MiG-29. 

Οι πιλότοι των "Ουκρανικών Γερακιών" αποτελούν την αφρόκρεμα της Ουκρανικής Πολεμικής Αεροπορίας. Το σμήνος έχει έδρα την αεροπορική βάση του Kirovskyi.

## Εξωτερικοί σύνδεσμοι

* Ιστοσελίδα για τους Ukrainian Falcons

Γερακια
Λήτης

Ο **Λήτης** (πραγματικό όνομα: **Νικόλαος Σάννος**) (Αθήνα, 31 Ιουλίου 1952 - Αθήνα, 14 Νοεμβρίου 2022) ήταν Έλληνας τραγουδιστής και μουσικός της ελληνικής ροκ σκηνής.

## Βιογραφία

Ο Λήτης ξεκίνησε τo 1968 με το συγκρότημα *The Cannibals* στο Χαλάνδρι. Από το 1970 έγραφε τις δικές του μπαλάντες και το 1972 εμφανιζόταν στην Πλάκα (*Μαϊμού* και *5η Εποχή*) και τον Πειραιά (στη *Vavel*).

Από το 1975 έπαιζε στο ντουέτο Λήτης και Ιζόλδη, τις  *Μεσαιωνικές Μπαλάντες* στο *Σπόρτινγκ*, στο *Κύτταρο* και σε κινηματογράφους σε όλη την Αθήνα ενώ το 1981 έκαναν περιοδεία στην Πελοπόννησο μαζί με τους Schmetterling και τους Sharp-ties. Κυκλοφόρησαν ένα single και συμμετείχαν με δυο τραγούδια στην συλλογή *Happening '82*, μαζί με άλλα συγκροτήματα (*Αίολος, [[Vavoura band]], [[Magic de spell]], Heaven and Hell, Tonal Orchestra*).

Στη συνέχεια έπαιζε ως *Λήτης + Τρύκ* και κυκλοφορησε το LP με τίτλο *Ποδανό*. Τους *Τρύκ* αποτελούσαν ο Λήτης (φωνή , κιθάρα), ο Αντώνης Τσέτσος (κιθάρα), ο Δημήτρης Κροκίδης (κιθάρα) και ο Παναγιώτης Ζυγούρης (μπάσο).

Το 1988 κυκλοφορησε τον προσωπικό δίσκο *Χαρακίρι*. Στη συνέχεια δημιούργησε την *ΜΟΥ.ΣΥΝ.Κ.Α.* (*Μουσική Συνεργατική Κίνηση Αθηνών*) μαζί με τον Νίκο Γκίνη από τους *Σύνδρομο* και τον Θεόδωρο Τρύφωνα από τους *[[Αγάπανθος (συγκρότημα)|Αγάπανθος]]*, μια μη κερδοσκοπική επιχείρηση με σκοπό την προώθηση καλλιτεχνικών τάσεων από τον ευρύτερο χώρο της τέχνη". Στο club *Ροντέο* της πλατείας Βικτωρίας η *ΜΟΥ.ΣΥΝ.Κ.Α* διοργάνωνε συναυλίες ελληνικών συγκροτημάτων.

Με το νέο συγκρότημα *Συνεργείο*, έπαιζε μέχρι το 1995.

Το 2005 κυκλοφόρησε το CD *Νυχτώνει* από την *Atlantis Records* μαζί με το συγκρότημά του τα *Σκιάχτρα*.

Απεβίωσε στις 14 Νοεμβρίου 2022 σε ηλικία 70 ετών.

## Δισκογραφία
*Ο Δράκος του πάρκου (Happening Records) 1981
*Ποδανά (ΕΜΙ) 1983
*Χαρακίρι (Saccaris Records) 1988
*Νυχτώνει (Atlantis Records) 2005

## Συμμετοχές
*Happening 82 (Happening Records) 1982
*Rocks beer (ΕΜΙ) 1994
*30 Χρόνια ελληνικό ροκ (Compact disk club)
*Pure rock (Atlantis records) 2004
*Ο Πρώτος χρόνος (Atlantis records) 2006

## Παραπομπές


## Εξωτερικοί σύνδεσμοι
*H επίσημη Ιστοσελίδα του Λήτη

Κατηγορία:Έλληνες ροκ μουσικοί
Κατηγορία:Έλληνες στιχουργοί
Κατηγορία:Έλληνες τραγουδιστές
Κατηγορία:Έλληνες τραγουδοποιοί
Μάρτιν Νοβοσέλατς

Ο **Μάρτιν Νοβοσέλατς** (κροατικά: *Martin Novoselac*, γεννήθηκε 10 Οκτωβρίου 1950) είναι πρώην Γιουγκοσλάβος (από τη Κροατία) πρώην ποδοσφαιριστής, 4 φορές διεθνής με την ομάδα της Γιουγκοσλαβίας.

Θεωρείται ίσως ο καλύτερος ξένος αμυντικός (θέση λίμπερο) που έχει αγωνιστεί με τον Ολυμπιακό Πειραιώς, από τον οποίο αποκτήθηκε το 1979 και φόρεσε τη φανέλα του επί τρία χρόνια.

Άψογος στην οργάνωση της άμυνας και άριστος στην προώθηση του παιχνιδιού, κατέκτησε το πρωτάθλημα Ελλάδας όλες τις χρονιές που αγωνίστηκε με τους *Ερυθρόλευκους* (1980, 1981, 1982), όπως και ένα κύπελλο (1981). Την τριετία της θητείας του μετείχε σε 102 αναμετρήσεις πρωταθλήματος (συνυπολογίζεται ο αγώνας μπαράζ του 1980 με τον Άρη), απουσιάζοντας μόλις σε δύο (η μία το επίσης νικηφόρο μπαράζ του 1982 με τον Παναθηναϊκό). Χαρακτηριστικό είναι ότι οι πρώτες 101 από αυτές υπήρξαν συνεχόμενες. Σημείωσε 3 τέρματα με τον Ολυμπιακό και το προσωνύμιο του υπήρξε «Μπεκενμπάουερ των φτωχών».

## Εξωτερικοί σύνδεσμοι
* Μάρτιν Νοβοσέλατς

Κατηγορία:Κροάτες ποδοσφαιριστές
Κατηγορία:Γιουγκοσλάβοι ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Βοϊβοντίνα Νόβι Σαντ
Κατηγορία:Ποδοσφαιριστές ΗΝΚ Τσιμπάλια
Κατηγορία:Προπονητές ποδοσφαίρου ΗΝΚ Τσιμπάλια
Κατηγορία:Προπονητές ποδοσφαίρου Εθνικής Κροατίας U19
Κατηγορία:Προπονητές ποδοσφαίρου Εθνικής Κροατίας U21
Χούλιο Λοσάδα

Ο **Χούλιο Ντανιέλ Λοσάδα**  (γνωστός στην Ελλάδα ως «Χούλιο Λοσάντα») *([[Ισπανική γλώσσα|ισπαν.]]Julio Daniel Losada)* (Μοντεβιδέο, 1950) είναι Ουρουγουανός πρώην ποδοσφαιριστής.

Ήρθε ως ομογενής στον Ολυμπιακό επί προεδρίας Γουλανδρή το 1972 (αργότερα υπηρέτησε στον Ελληνικό Στρατό) και αγωνίστηκε επί μία δεκαετία, έως το 1982, στην ομάδα του Πειραιά. Αγωνιζόταν στη δεξιά πλευρά με ιδιαίτερη επιδεξιότητα. Το ότι ήταν μικρόσωμος (1,62 μ.), αλλά μαχητικός τον έκανε πολύ αγαπητό στους οπαδούς του Ολυμπιακού («Στη μπάντα, στη μπάντα περνάει ο Λοσάντα»).https://www.championsday.gr/2018/03/03/%CF%83%CF%84%CE%B7-%CE%BC%CF%80%CE%AC%CE%BD%CF%84%CE%B1-%CF%83%CF%84%CE%B7-%CE%BC%CF%80%CE%AC%CE%BD%CF%84%CE%B1-%CF%80%CE%B5%CF%81%CE%BD%CE%AC%CE%B5%CE%B9-%CE%BF-%CE%BB%CE%BF%CF%83%CE%AC%CE%BD%CF%84/

Αγωνίστηκε σε 314 αγώνες με τον Ολυμπιακό, εκ των οποίων 151 στο Πρωταθλήματος Α΄ Εθνικής και σημείωσε 30 γκολ, κατακτώντας 5 Πρωταθλήματα (1972-73, 1973-74, 1974-75, 1979-80, 1981-82) και 2 Κύπελλα Ελλάδας (1972-73, 1974-75). Αποτελεί τον δεύτερο ξένο ποδοσφαιριστή σε συμμετοχές στην ιστορία του Ολυμπιακού, πίσω μόνο από τον Πρέντραγκ Τζόρτζεβιτς.

## Διεθνείς συμμετοχές
Ο Λοσάντα έχει πραγματοποιήσει 5 συμμετοχές στην εθνική ομάδα ποδοσφαίρου της Ουρουγουάης και έχει συμμετάσχει στην αποστολή της χώρας  του στο Μουντιάλ του 1970 που πραγματοποιήθηκε στο Μεξικό, σημειώνοντας δύο εμφανίσεις.

## Τίτλοι
### Ολυμπιακός Πειραιώς
* 5 Πρωταθλήματα Α΄ Εθνικής Ελλάδας:
: 1972-73, 1973-74, 1974-75, 1979-80, 1981-82 (δεν αγωνίστηκε σε κάποιον αγώνα της νικηφόρας επίσης περιόδου 1980-81)
* 2 Κύπελλα Ελλάδας:
: 1972-73, 1974-75

## Παραπομπές


## Εξωτερικοί σύνδεσμοι

* 
* http://koinoniki.gr/2014/05/xoylio-losanta-otan-vriskome-stin-ellada-nomizo-oti-ime-sta-sinnefa-apoklistiki-sinentefxi-sto-koinoniki-gr/
* http://blessedfootball.blogspot.com/2017/05/blog-post_16.html
* https://www.fosonline.gr/podosfairo/mundial/article/220900/losanta-apo-oyroygoyai-sto-fos-o-eggonos-moy-pire-to-onoma-lionel-logo-mesi

Κατηγορία:Ουρουγουανοί ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1970
Κατηγορία:Ποδοσφαιριστές Εθνικής Ουρουγουάης
Κατηγορία:Ποδοσφαιριστές Κλουμπ Ατλέτικο Πενιαρόλ
Κατηγορία:Πολιτογραφημένοι πολίτες της Ελλάδας
Κώστας Λινοξυλάκης

Ο **Κώστας Λινοξυλάκης** (5 Μαρτίου 1933, Άνω Μέρος Ρεθύμνου - 3 Δεκεμβρίου 2014, Αθήνα) ήταν Έλληνας διεθνής ποδοσφαιριστής, ο οποίος αγωνιζόταν στη θέση του κεντρικού αμυντικού και πολιτικός.

## Ποδοσφαιρική καριέρα
### Σε συλλογικό επίπεδο
Ξεκίνησε την καριέρα του από τον Αστέρα Αθηνών. Το καλοκαίρι του 1951 πήρε μεταγραφή στον Παναθηναϊκό, με τη φανέλα του οποίου αγωνίστηκε μέχρι το 1963 αι υπήρξε για πολλά χρόνια αρχηγός της ομάδας. Συμμετείχε σε 101 αγώνες πρωταθλήματος με τους "πράσινους", σκοράροντας 7 τέρματα στο πρωτάθλημα και 5 στο κύπελλο, ενώ αγωνίστηκε και πέντε φορές στις ευρωπαϊκές διοργανώσεις. Κατέκτησε 4 πρωταθλήματα (1953, 1960, 1961, 1962) και ένα κύπελλο (1955). Συμμετείχε στον πρώτο επίσημο Ευρωπαϊκό αγώνα στην ιστορία του Παναθηναϊκού για το Κύπελλο Πρωταθλητριών, όπως και την επόμενη χρονιά με τη Γιουβέντους όταν ο Παναθηναϊκός απέσπασε τον πρώτο ευρωπαϊκό βαθμό του.

### Τίτλοι
* 4 Πρωταθλήματα Ελλάδας: 1953, 1960, 1961, 1962
* 1 Κύπελλο Ελλάδας: 1955
* 7 Πρωταθλήματα Αθηνών: 1952, 1953, 1954, 1955, 1956, 1957, 1959

### Στις εθνικές ομάδες
Το ντεμπούτο του με την Ελλάδα πραγματοποιήθηκε στις 13 Δεκεμβρίου 1950, όταν επιλέχθηκε από τον τότε εκλέκτορα της Εθνικής Κώστα Νεγρεπόντη να συμμετάσχει στον εντός έδρας αγώνα εναντίον της Β' ομάδας της Γαλλίας, στο πλαίσιο του Κυπέλλου Φιλίας Ανατολικής Μεσογείου, που διεξήχθη στο Γήπεδο Λεωφόρου Αλεξάνδρας.

Συνολικά με τη γαλανόλευκη φανέλα αγωνίστηκε σε 28 αγώνες σκοράροντας μια φορά. Υπήρξε επίσης μέλος της ολυμπιακής εθνικής ομάδας που συμμετείχε στην Ολυμπιάδα του Ελσίνκι το 1952.

## Προπονητική καριέρα
Με το τέλος της ποδοσφαιρικής του καριέρας, ο Κώστας Λινοξυλάκης ασχολήθηκε με την προπονητική και εργάστηκε μεταξύ άλλων στους Ατρόμητο Αθηνών, (τον οποίο ανέβασε στην Α' Εθνική κατηγορία το 1974), Φωστήρα, Προοδευτική, Απόλλωνα Σμύρνης, Α.Ο. Χαλκίδα, Αίαντα Σαλαμίνας κ.α.

## Στην Πολιτική
Ο Κώστας Λινοξυλάκης υπηρέτησε ως δημοτικός σύμβουλος Αθηναίων, επί δημαρχίας Ιωάννη Παπαθεοδώρου (1975 - 1978), αλλά και αργότερα. Εκλέχθηκε δημοτικός σύμβουλος Αθηναίων τουλάχιστον 4 φορές, με πρώτη από αυτές το 1964.

## Στον Κινηματογράφο
Το 1956 συμμετείχε στην ταινία "Οι άσσοι του γηπέδου" (γνωστή και ως "Κυριακάτικοι Ήρωες"), στο πλευρό σημαντικών ποδοσφαιριστών της εποχής, όπως ο Ανδρέας Μουράτης, ο Λάκης Πετρόπουλος, ο Στάθης Μανταλόζης, ο Κώστας Πούλης και άλλοι.

## Παραπομπές


## Εξωτερικοί σύνδεσμοι

* To προφίλ του Κώστα Λινοξυλάκη στο transfermarkt
* Ο Κώστας Λινοξυλάκης στο pao.gr
* Προφίλ στο fifa.com 

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Παναθηναϊκού
Κατηγορία:Προπονητές ποδοσφαίρου Προοδευτικής
Κατηγορία:Αμυντικοί ποδοσφαιριστές
Κατηγορία:Ποδοσφαιριστές στους Μεσογειακούς Αγώνες 1951
Σημαία του Ουζμπεκιστάν

[thumb|right|250px|[Αρχείο:FIAV 111000.svg|20px Λόγος σημαίας: 1:2]]

Η **[[σημαία]] του [[Ουζμπεκιστάν]]** υιοθετήθηκε στις 18 Νοεμβρίου 1991.

Αποτελείται από τρια ίσομεγέθη τμήματα χρώματος γαλάζιου, άσπρου και πράσινου που διαχωρίζονται από δύο λεπτές κόκκινες γραμμές. Στα αριστερά του γαλάζιου τμήματος υπάρχει μιά λευκή ημισέληνος και δώδεκα λευκά αστέρια.

Το γαλάζιο χρώμα συμβολίζει τον ουρανό  και το νερό. που αποτελούν την κύρια πηγή της ζωής. Γαλάζιο ήταν και το κύριο χρώμα της σημαίας του κράτους του Ταμερλάνου. Το λευκό είναι το παραδοσιακό χρώμα της ειρήνης και της καλοτυχίας  Το πράσινο χρώμα συμβολίζει τη φύση, τη νέα ζωή και την καλή σοδειά. Οι κόκκινες γραμμές συμβολίζουν τη δύναμη της ζωής.  Η ημισέληνος, ως νέα σελήνη , συμβολίζει την πρόσφατα ανεξάρτητη  Δημοκρατία. Τα δώδεκα αστέρια συμβολίζουν τις ιστορικές παραδόσεις του ουζμπέκικου λαού, καθώς και το αρχαίο ηλιακό ημερολόγιο. Κατά μία άλλη εκδοχή συμβολίζουν την αστρολογία που είχε ανθίσει ως επιστημονική σκέψη στα κράτη που προϋπήρχαν του Ουζμπεκιστάν στη ίδια περιοχή. Συμβολίζουν επίσης τις αρχαίες ρίζες του τοπικού πολιτισμού και την αφοσίωση του ουζμπέκικου λαού στην τελειότητα και την αφοσίωση.

## Παραπομπές


## Εξωτερικοί σύνδεσμοι

* Ουζμπεκιστάν - Σημαίες του Κόσμου 

Ουζμπεκιστάν
Κατηγορία:Εθνικά σύμβολα του Ουζμπεκιστάν
Εθνόσημο του Ουζμπεκιστάν

Το σύγχρονο **[[εθνόσημο]] του [[Ουζμπεκιστάν]]** υιοθετήθηκε στις 2 Ιουλίου 1992. Είναι παρόμοιο με το εθνόσημο της σοβιετικής σοσιαλιστικής δημοκρατίας του Ουζμπεκιστάν και έχει την ίδια αρχιτεκτονική με εθνόσημα πρώην κομμουνιστικών κρατών.

Είναι στρογγυλό και φέρει κυρίως τα χρώματα της εθνικής σημαίας (μπλε, άσπρο, πράσινο). Στα αριστερά βρίσκεται ένα φυτό βαμβακιού και στα δεξιά υπάρχει σιτάρι. Σιτάρι και βαμβάκι είναι τα κύρια γεωργικά προϊόντα στη χώρα. Στην κορυφή βρίσκεται το αστέρι του Ρουμπ ελ χιζμπ (۞), σύμβολο του Ισλάμ.

Στο μέσο βρίσκεται ένα *χούμο* που τινάζει τα φτερά του, σύμβολο ευτυχίας και της αγάπης για την ελευθερία. Στο φόντο είναι ζωγραφισμένη μία πλευρά της χώρας. Παρουσιάζεται ο ήλιος να ανατέλλει πάνω από τα βουνά, με τις ακτίνες του να περικλείουν την εικόνα. Τα δύο ποτάμια πίσω από το πτηνό, που οδηγούν στα βουνά, συμβολίζουν τον ποταμό Αμού Ντάρια και Σιρ Ντάρια.

## Εξωτερικοί σύνδεσμοι

* Πληροφορίες για το εθνόσημο- ιστότοπος "Σημαίες του Κόσμου".

Ουζμπεκισταν
Κατηγορία:Εθνικά σύμβολα του Ουζμπεκιστάν
God Bless Our Homeland Ghana

Το **God Bless Our Homeland Ghana** («Κύριε, ευλόγησε την Πατρίδα μας, την Γκάνα») είναι ο εθνικός ύμνος της Γκάνας. Τον ύμνο έγραψε και συνέθεσε ο Φίλιπ Γκμπέχο (Philip Gbeho). Τα λόγια τροποποιήθηκαν έπειτα από το πραξικόπημα του 1966.

## Αγγλικοί στίχοι
:God bless our homeland Ghana
:And make our nation great and strong,
:Bold to defend forever
:The cause of Freedom and of Right;
:Fill our hearts with true humility,
:Make us cherish fearless honesty,
:And help us to resist oppressors' rule
:With all our will and might evermore.

:Hail to thy name, Ο Ghana,
:To thee we make our solemn vow:
:Steadfast to build together
:A nation strong in Unity;
:With our gifts of mind and strength of arm,
:Whether night or day, in the midst of storm,
:In ev'ry need, whate'er the call may be,
:To serve thee, Ghana, now and evermore.

:Raise high the flag of Ghana
:And one with Africa advance;
:Black star of hope and honor
:To all who thirst for liberty;
:Where the banner of Ghana freely flies,
:May the way to freedom truly lie;
:Arise, arise, Ο sons of Ghanaland,
:And under God march on for evermore!

## Ελληνική μετάφραση

:Κύριε, Ευλόγησε την Πατρίδα μας, την Γκάνα
:Και κάνε το έθνος μας σπουδαίο και δυνατό,
:Τολμηρό για αιώνια άμυνα
:Αιτία για την ελευθερία και για το Δίκαιο
:Γέμισε τις καρδιές μας με αληθινή ταπεινοφροσύνη
:Κάνε μας να προικιστούμε με άφοβη τιμιότητα
:Και βοήθησέ μας να αντισταθούμε στην εξουσία των καταπιεστών μας
:Με όλη τη θέλησή μας και για πάντα.

:Ω, Γκάνα, χαιρετάμε το όνομά σου,
:Στο οποίο παίρνουμε τον ιερό μας όρκο,
:Απτόητοι να χτίσουμε μαζί
:Ένα δυνατό έθνος με Ενότητα
:Με τα πνευματικά και τα σωματικά μας χαρίσματα
:Είτε νύχτα είτε ημέρα, στη μέση της καταιγίδας,
:Σε κάθε ανάγκη, οποιοδήποτε και να είναι το κάλεσμα,
:Θα είμαστε υπηρέτες σου, Γκάνα, και τώρα και για πάντα.

:Υψώστε ψηλά τη σημαία της Γκάνας
:Και ένας να προχωρήσει με την Αφρική
:Το μαύρο αστέρι της ελπίδας και της τιμής
:Στο οποίο όλοι διψάμε για ελευθερία
:Όπου η σημαία της Γκάνας ελεύθερα κυματίζει,
:Ας είναι και ο δρόμος που οδηγεί στα αλήθεια στην ελευθερία
:Ξυπνήστε, ξυπνήστε, γιοι της γης της Γκάνας
:Και υπό τη σκέπη του Θεού βαδίστε στο μέλλον για πάντα!

## Παραπομπές


Κατηγορία:Εθνικά σύμβολα της Γκάνας
Κατηγορία:Εθνικοί ύμνοι
Κατηγορία:Εθνικοί ύμνοι σε Λα ύφεση μείζονα
Γκαμπαρί

Ο όρος **γκαμπαρί** χρησιμοποιείται κυρίως από τους ναυπηγούς ξύλινων σκαφών. Προέρχεται από τη γαλλική γλώσσα (*λε γκαμπαρί*) που σημαίνει σανίδωμα επί της οποίας σχεδιάζονται οι νομείς (κοινώς στραβόξυλα) και τα εγκοίλια (κοινώς πόστες), σε φυσικό μέγεθος, του υπό ναυπήγηση σκάφους. Επίσημα χρησιμοποιείται ο όρος «ιχνάριο», αλλά πολύ σπάνια.

Οι ομώνυμες εκφράσεις: «σκάφος με ωραίο γκαμπαρί» ή «με ωραίο αχνάρι» είναι το αυτό με το λεγόμενο σήμερα «ωραίο σκαρί».

Κατηγορία:Ναυτική ορολογία
Κατηγορία:Πλοίο
Φραγκίσκος Γκάλι

Ο **Φραγκίσκος Γκάλι** ήταν σπουδαίος Ισπανός θαλασσοπόρος που έδρασε τον 16ο αιώνα. Στα ταξίδια του ανακάλυψε ακτές της βόρειας αμερικανικής ηπείρου και συγκεκριμένα το 1582 τις ακτές της Νέας Καλιφόρνιας όπου και προσέγγισε και τις ακτές όπου σήμερα βρίσκεται η πόλη Άγιος Φραγκίσκος (Σαν Φρανσίσκο).

## Παραπομπές


Γκάλι
Γκάλι
Τζον Γκέι

Ο **Τζον Γκέι** (*John Gay*, 30 Ιουνίου 1685 - 4 Δεκεμβρίου 1732) ήταν Άγγλος ποιητής και δραματουργός. Γεννήθηκε στο Μπαρνστέιπλ. Έγραψε πολλά έργα, ενώ περίφημοι είναι οι μύθοι του καθώς και η «Όπερα του ζητιάνου» (Beggar's Opera) στην οποία βασίστηκε η «Όπερα της πεντάρας».

## Παραπομπές


## Εξωτερικοί σύνδεσμοι
* 

Κατηγορία:Άγγλοι ποιητές
Κατηγορία:Άγγλοι θεατρικοί συγγραφείς
Γκουαδαλαβιάρ

Ο **Γκουαδαλαβιάρ** (*Guadalaviar *,γνωστός και ως Τούρια, *Turia* στα ισπανικά) είναι ποταμός της Ισπανίας που πηγάζει στην επαρχία του Τερουέλ όπου έχει τις πηγές του και ο ποταμός Τάγος. Σε αντίθεση όμως με τον Τάγο ο Γκουαδαλαβιάρ λαμβάνει κατεύθυνση ανατολική και εκχύνεται στη Μεσόγειο Θάλασσα μετά από διαδρομή περίπου 300 χλμ. Στις εκβολές του Γκουαδαλαβιάρ είναι κτισμένη η Βαλένθια.

[μικρογραφία|αριστερά|Αεροφωτογραφια της [Βαλένθια όπου διακρίνονται η παλιά και η σύγχρονη κοίτη του ποταμού στα δεξιά κι αριστερά της πόλης αντίστοιχα]]
Στην αρχαιότητα λέγονταν Τούρις από όπου και το σημερινό του όνομα **Τούρια**. Η παλιά κοίτη του ποταμού που διερχόταν μέσα από την Βαλένθια έχει μετατραπεί σήμερα σ΄ ένα αξιόλογο ανισόπεδο πάρκο μήκους 9 χλμ.

## Εξωτερικοί σύνδεσμοι
* 
*Πτήση πάνω από τον Τούρια (video)
*Ποταμός Τούρια πληροφορίες με χάρτες 
*Βίντεο από τα έργα εκτροπής του 1960 στην πόλη της Βαλένθια

Κατηγορία:Ποταμοί της Ισπανίας
Σημαία της Σενεγάλης

[μικρογραφία|220px|δεξιά|[Αρχείο:FIAV 111111.svg|23px Λόγος: 2:3]]
Η προέλευση της **[[σημαία|σημαίας]] της [[Σενεγάλη|Σενεγάλης]]** βρίσκεται στην πρώην Ομοσπονδία του Μάλι, της οποίας η σημαία ήταν ίδια. Φέρει τα παναφρικανικά χρώματα (πράσινο-κόκκινο-κίτρινο). 

## Συμβολισμός
Το πράσινο χρώμα συμβολίζει το Ισλάμ και την ελπίδα, το κόκκινο τον αγώνα για την ανεξαρτησία και το κίτρινο τον φυσικό πλούτο της χώρας. Το αστέρι που βρίσκεται στο κέντρο της μεσαίας λωρίδας συμβολίζει την ενότητα και την πρόοδο και έχει χρώμα πράσινο. Η σημαία καθιερώθηκε επίσημα στις 20 Αυγούστου του 1960 αμέσως μετά την ανεξαρτησία του κράτους από τη Γαλλία. Η κατασκευή της σημαίας (τρίχρωμη) έχει ρίζες στη σημαία της Γαλλίας..

## Προηγούμενες σημαίες

File:Flag-senegal-1958.svg|Σημαία της Γαλλικής Σενεγάλης, 25 Νοεμβρίου 1958 - 4 Απριλίου 1959.
File:Flag of Mali (1959-1961).svg|Σημαία της Ομοσπονδίας του Μαλί εντός της Γαλλικής Κοινότητας, 4 Απριλίου 1959 - 20 Αυγούστου 1960. 


## Παραπομπές


Σενεγαλη
Κατηγορία:Εθνικά σύμβολα της Σενεγάλης
Κυπριακός Κυβερνητικός Σιδηρόδρομος

Ο **Κυπριακός Κυβερνητικός Σιδηρόδρομος (ΚΚΣ)** (αγγλικά: *Cyprus Govermnent Railway* ή *CGR*) ήταν σιδηροδρομικό δίκτυο το οποίο λειτούργησε στην Κύπρο μεταξύ του Οκτωβρίου του 1905 και του Δεκεμβρίου του 1951. Συνολικού μήκος 122 χιλιομέτρων, διέθετε, συνολικά, 52 σταθμούς και στάσεις, οι σημαντικότερες εκ των οποίων εξυπηρετούσαν την Αμμόχωστο, το Πραστειό Μεσαορίας, τα Γέναγρα, την Αγκαστίνα, το Τραχώνι Κυθρέας, τη Λευκωσία, την Κοκκινοτριμιθιά, τη Μόρφου, το Καλό Χωριό Λεύκας, καθώς και την Ευρύχου.

 
Τον Οκτώβριο 2018 υπάρχει σχεδιασμός για μερική επαναλειτουργία στο τμήμα Σκουριώτισσα-Κατύδατα-Λινού-Φλάσου-Κοράκου-Ευρύχου. Το 2022 προχωράσει ο σχεδιασμός επαναλειτουργίας προκειμένου να γίνουν οι απαραίτητες απαλλοτριώσεις.

## Παραπομπές


## Πηγές
* Ο Κυπριακός Κυβερνητικός Σιδηρόδρομος (1905-1951)/The Cyprus Government Railway (1905-1951), Αλέξανδρος-Μιχαήλ Χατζηλύρας, Λευκωσία, 2006.

## Εξωτερικοί σύνδεσμοι

* ΧΡΟΝΙΚΟ για τον Κυπριακό Κυβερνητικό Σιδηρόδρομο από τον Αλέξανδρο-Μιχαήλ Χατζηλύρα
* Ενημερωτικό φυλλάδιο για τον Κυπριακό Κυβερνητικό Σιδηρόδρομο από τον Αλέξανδρο-Μιχαήλ Χατζηλύρα
* Ιστορία Κυπριακού Σιδηρόδρομου (1905-1951)

Κυβερνητικος Σιδηροδρομος
Οινόμαος ο Γαδαρηνός

Ο **Οινόμαος ο Γαδαρηνός**, με καταγωγή από τα Γάδαρα, ήταν παγανιστής κυνικός φιλόσοφος των ρωμαϊκών χρόνων, που έζησε στα χρόνια του αυτοκράτορα Αδριανού και πριν από τον Πορφύριο. Είχε τοποθετηθεί κατά της μαντείας και των χρησμών. Η φιλοσοφία του όμως συνίστατο όχι τόσο πολύ σε κάποιο συγκεκριμένο σύστημα, αλλά σε έναν αυθόρμητο και ασυγκράτητο τρόπο σκέψης και ζωής. 

Φαίνεται ότι συνέγραψε αρκετά έργα, από τα οποία όμως αναφέρονται οι εξής πέντε τίτλοι:
* *«Περί της Ομήρου φιλοσοφίας»*
* *«Περί κυνισμού»*
* *«Περί Κράτητος, Διογένους και άλλων κυνικών»*
* *«Αυτοφωνία του κυνός»*
* *«Φωρά γοήτων»*
Σημαντικά αποσπάσματα του έργου του διασώθηκαν από τον Ευσέβιο, ο οποίος λέει ότι ο Οινόμαος έγραφε ασταμάτητα σαν να ήταν υπό την επιρροή κάποιου δαίμονα.

Στον Οινόμαο αποδίδεται το επίγραμμα ΙΧ 479 της Παλατινής Ανθολογίας.

## Παραπομπές


## Πηγές
* 

Κατηγορία:Αρχαίοι Έλληνες φιλόσοφοι
Κατηγορία:Κυνικοί φιλόσοφοι
Κατηγορία:Παλατινή Ανθολογία
Κατηγορία:Ανθολογία του Πλανούδη
Κατηγορία:Παγανισμός
Σταθμός Αιγάλεω (Μετρό Αθήνας)

Ο **Σταθμός Αιγάλεω** είναι σταθμός του μετρό της Αθήνας, επί της γραμμής 3. Πήρε το όνομά του από τον δήμο Αιγάλεω, τον οποίο εξυπηρετεί. Εγκαινιάστηκε στις 26 Μαΐου 2007 και βρίσκεται κάτω από την πλατεία Ελευθερίου Βενιζέλου (η οποία είναι γνωστή και με το παλαιότερό της όνομα ως πλατεία Εσταυρωμένου). Είναι εξ ολοκλήρου υπόγειος και διαθέτει μία κεντρική αποβάθρα. Υπήρξε από τα εγκαίνιά του μέχρι την επέκταση του δικτύου προς τον σταθμό Αγία Μαρίνα, που παραδόθηκε στο κοινό στις 14 Δεκεμβρίου 2013, ο προς δυσμάς τερματικός σταθμός της γραμμής 3. Στον σταθμό εκτίθενται δύο έργα της Όπυς Ζούνη, οι «Κίονες-Σκιές», το οποίο πρόκειται για μία στήλη, με τις βαθμηδόν συνεχιζόμενες ρίγες από τη σειρά δημιουργιών της «Sculptures and Constructions in the space», καθώς και οι «Τέσσερις Πύλες στον χώρο».

Ο σταθμός έδωσε οριστικό τέλος σε πολλά σημαντικά κυκλοφοριακά προβλήματα που αντιμετώπιζαν οι κάτοικοι των Δυτικών προαστίων. Συγκεκριμένα, μια διαδρομή από το Αιγάλεω στο Σύνταγμα, απόσταση η οποία με το αυτοκίνητο σήμερα διανύεται σε τουλάχιστον 40 λεπτά σε ώρες αιχμής, με τη λειτουργία του Μετρό καλύπτεται πλέον μόλις σε 7 λεπτά. Η Αττικό Μετρό Α.Ε. επιπλέον προχώρησε σε νέα διαμόρφωση της πλατείας Ελευθερίου Βενιζέλου, υπογείως της οποίας οριοθετείται ο σταθμός. Δίπλα από την πλατεία σχεδιάζεται να κατασκευαστεί υπόγειος χώρος στάθμευσης χωρητικότητας 400 θέσεων για μετεπιβίβαση στο Μετρό.

## Αρχαιολογικά & άλλα εκθέματα
[left|200px|thumb|Το γλυπτό της [Όπυ Ζούνη|Όπυς Ζούνη «Τέσσερις Πύλες στον Χώρο».]]

Στην είσοδο του σταθμού επί της πλατείας Εσταυρωμένου εκτίθεται σε υπαίθριο στέγαστρο τμήμα της αρχαίας Ιεράς Οδού.

Κατά τη κατασκευή του σταθμού αποκαλύφθηκαν αποσπασματικά 18 τάφοι διαφόρων ειδών, κεραμοσκεπείς, λακκοειδείς, πυρές, ένας εγχυτρισμός, καθώς και οι πυθμένες τριών σαρκοφάγων. Ήταν εντελώς επιφανειακοί και κατά συνέπεια κατεστραμμένοι. Ορισμένα κτερίσματα που ανακαλύφθηκαν ήταν λίγα πινάκια, αρυβαλλοειδή ληκύθια και κανθάρους, τα περισσότερα του 4ου αιώνα π.Χ. Επίσης ανακαλύφθηκαν πολλά κεραμικά τα οποία χρονολογούνταν από τη κλασική μέχρι και τη σύγχρονη εποχή. Τα ευρήματα εκτίθενται σε προθήκες που κοσμούν τις δύο εισόδους του σταθμού. Ένα άλλο έκθεμα που εκτίθεται εντός του σταθμού είναι το λεγόμενο "Αλογάκι του Ελαιώνα", ένας σκελετός αλόγου που πνίγηκε κατά τη διάρκεια κάποιας αρχαίας πλημμύρας του Κηφισού. Επίσης, τον σταθμό (στο επίπεδο των επιδοτηρίων και στις αποβάθρες) κοσμούν έργα της εικαστικού Όπυς Ζούνη.

## Σταθμός ανταπόκρισης με αστικά λεωφορεία και δημοτική συγκοινωνία
Στον σταθμό ανταπόκρισης με αστικά λεωφορεία που βρίσκεται πλησίον του σταθμού του μετρό έχoυν οι εξής 400, 703, 750, 801, 803, 806, 807, 811, 813, 829, 836, 837, 845, 852, 856, 865, 866, 891. Ακριβώς έξω από τον σταθμό επί της Πλατείας Εσταυρωμένου εξυπηρετεί και η δημοτική συγκοινωνία του Αιγάλεω.

## Είσοδοι - Έξοδοι
[thumb|right|Αξιοσημείωτη είναι η διαρκής αναγραφή της ονομασίας «Αιγάλεω» κατά μήκος των τοίχων εκατέρωθεν της [Πλατφόρμα νησίδα|κεντρικής αποβάθρας του σταθμού.]]
* Πλατεία Εσταυρωμένου
* Οδός Παπαναστασίου

## Δομή σταθμού

## Παραπομπές


Αιγαλεω
Αιγαλεω
Κατηγορία:Αιγάλεω